
Text rozhodnutia
Súd: Krajský súd Bratislava Spisová značka: 2S/95/2005 Identifikačné číslo súdneho spisu: 1005200858 Dátum vydania rozhodnutia: 05. 03. 2014 Meno a priezvisko sudcu, VSÚ: Mgr. Viliam Pohančeník ECLI: ECLI:SK:KSBA:2014:1005200858.3 Uznesenie Krajský súd v Bratislave v právnej veci žalobkyne: N.. C. T., naposledy bytom J. 3, X., zomrela dňa XX.XX.XXXX, zastúpená: JUDr. Vladimíra Danková, advokátka, Kolárska 4, Bratislava, proti žalovanému: Okresný úrad Bratislava, odbor výstavby a bytovej politiky (ako nástupca Krajského stavebného úradu v Bratislave), Lamačská cesta 8, Bratislava, za účasti: Vodohospodárske stavby Malacky, a.s., Pezinská 1098, Malacky, o preskúmanie zákonnosti rozhodnutia žalovaného č. W-1346/2004-KIS zo dňa 13.01.2005, jednohlasne, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou Krajskému súdu v Bratislave dňa 24.03.2005 sa žalobkyňa domáhala preskúmania zákonnosti rozhodnutia žalovaného č. W-1346/2004-KIS zo dňa 13.01.2005, ktorým bolo zamietnuté odvolanie žalobkyne a P. P. a Y. P. proti rozhodnutiu Mestskej časti Bratislava - Dúbravka č. D2004/11039-560/32/Ry zo dňa 08.11.2004, ktorým prvostupňový správny orgán rozhodol podľa § 39 a § 39a zákona č. 50/1976 Zb. o územnom plánovaní a stavebnom poriadku v znení neskorších predpisov pre navrhovateľa Vodohospodárske stavby Malacky, a.s. o umiestnení stavby „Výstavba bytových domov - Bratislava - Dúbravka, 1. Etapa“ na pozemkoch parc. č. XXXX/XX, XXXX/ XX, XXXX/XX, XXXX/XX, XXXX/XX, XXXX/XX, XXXX/XX, XXXX/XX, XXXX/XX, XXXX/XX, XXXX/XX a XXXX/X v katastrálnom území J.. Podaním osobne podaným na Krajskom súde v Bratislave dňa 31.01.2014 vzali I. T. a T. T. ako dedičky po žalobkyni, ktorá zomrela dňa 11.06.2013, žalobu späť. Podľa § 107 ods. 1 O.s.p. ak účastník stratí spôsobilosť byť účastníkom konania skôr, ako sa konanie právoplatne skončilo, súd posúdi podľa povahy veci, či má konanie zastaviť alebo prerušiť alebo či môže v ňom pokračovať. Podľa § 250h ods. 2 O.s.p. až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade. Podľa § 250d ods. 3 O.s.p., súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Nakoľko dedičky po pôvodnej žalobkyni, ktoré vstúpili do procesných práv pôvodnej žalobkyne ako jej právne nástupkyne, vzali žalobu späť pred rozhodnutím veci, súd v súlade s ustanovením § 250d ods. 3 O.s.p. konanie zastavil. O náhrade trov konania súd rozhodol podľa § 146 ods. 1 písm. c) O.s.p. s použitím ustanovenia § 246c O.s.p. tak, že žiaden z účastníkov nemá právo na náhradu trov konania, nakoľko konanie vo veci bolo zastavené. Toto rozhodnutie senát Krajského súdu v Bratislave prijal pomerom hlasov 3 : 0 (§ 3 ods. 9 zákona č. 757/2004 Z.z. v znení zákona č. 33/2011 Z.z.). Poučenie: Proti tomuto uzneseniu možno podať odvolanie do 15 dní odo dňa jeho doručenia, na Krajský súd v Bratislave. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

